Barra Ó hÉanacháin

Polaitoir neamhspleách Éireannach é Barra Ó hÉanacháin (rugadh é sa bhliain 1997 nó 1998), tugtar Barry Heneghan air freisin. Tá sé ina Theachta Dála (TD) do thoghcheantar Chuan Bhaile Átha Cliath Thuaidh ó olltoghchán 2024.

 Saol luath 
Rinne Ó hÉanacháin staidéar i gColáiste Belvedere. Le linn a chuid ama ar scoil, bronnadh Duais Inbhuanaitheachta Zayed air as ceannródaíocht a dhéanamh maidir le hinbhuanaitheacht fuinnimh, cumhacht gréine agus bailiú uisce báistí.

Bhain Ó hÉanacháin céim Mháistreachta amach in Ollscoil Chathair Bhaile Átha Cliath sa bhliain 2022.  

 Gairm sna meáin 
Ba é Ó hÉanacháin láithreoir an chláir Barragram ar TG4.  

 Gairm pholaitiúil 
Tugadh protégé polaitiúil an iar-TD Neamhspleáigh Finian McGrath ar Ó hÉanacháin. 

Toghadh Ó hÉanacháin ar Chomhairle Cathrach Bhaile Átha Cliath den chéad uair i dtoghchán Chomhairle Cathrach Bhaile Átha Cliath 2024 tráth a ndearna sé ionadaíocht ar son Chluain Tarbh.

Bhí tacaíocht Finian McGrath aige in olltoghchán 2024 agus bhí sé ar dhuine de na hiarrthóirí ab óige a toghadh in aois a 26 bliana dó.  

 Tuairimí polaitiúla 
Dúirt Ó hÉanacháin sa bhliain 2024 go bhfuil sé mar aidhm aige rochtain ar úinéireacht tí a fheabhsú do dhaoine óga agus tacaíonn sé le sprioc go dtógfar suas le 60,000 teach nua sa chéad téarma eile. Mhol sé cur chuige nua-aimseartha, i measc rudaí eile; tithíocht mhodúlach, mar aon le cánacha méadaithe ar thithe folmha, mar straitéisí chun cur leis an soláthar tithíochta. Ina theannta sin, tá sé beartaithe ag Barra Ó hÉanacháin cearta feabhsaithe do dhaoine aonair faoi mhíchumas a chur chun cinn agus tacú le hathchóirithe san oideachas speisialta. 

 Saol pearsanta 
Deartháir leis an scríbhneoir agus láithreoir teilifíse Ciara Ní É é. 

 Tagairtí 

Catagóir:Teachtaí Dála neamhspleácha
Catagóir:Baill den 34ú Dáil
Catagóir:Daoine a rugadh i 1998
Catagóir:Daoine beo